На основу члана 8. Закона о буџету Републике Србије за 2018. годину („Службени гласник РС”, број 113/17) и члана 42. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12-УС, 72/12, 7/14 - УС, 44/14 и 30/18-др.закон),

Влада доноси

УРЕДБУ

О ИЗМЕНАМА И ДОПУНАМА УРЕДБЕ О УТВРЂИВАЊУ ПРОГРАМА СТАНДАРДИЗОВАНОГ СЕТА УСЛУГА ЗА МИКРО, МАЛА И СРЕДЊА ПРЕДУЗЕЋА И ПРЕДУЗЕТНИКЕ У 2018. ГОДИНИ КОЈИ СЕ РЕАЛИЗУЈЕ ПРЕКО АКРЕДИТОВАНИХ РЕГИОНАЛНИХ РАЗВОЈНИХ АГЕНЦИЈА

Члан 1.

У Уредби о утврђивању Програма стандардизованог сета услуга за микро, мала и средња предузећа и предузетнике у 2018. години који се реализује преко акредитованих регионалних развојних агенција („Службени гласник РС”, број 14/18), у Програму стандардизованог сета услуга за микро, мала и средња предузећа и предузетнике у 2018. години који се реализује преко акредитованих регионалних развојних агенција у глави I. ПРЕДМЕТ после става 1. додаје се нови став 2. који гласи:

„Неутрошена средства у износу од 9.428.741,62 динара, која су пренета Развојној агенцији Србије и неутрошена средства у износу од 330.000,00 динара, која су пренета Фонду за развој Републике Србије у складу са Уредбом о утврђивању Програма стандардизованог сета услуга за микро, мала и средња предузећа и предузетнике у 2017. години који се реализује преко акредитованих регионалних развојних агенција („Службени гласник РС”, бр. 8/17 и 33/17), користиће се у 2018. години за спровођење овог Програма.”

Досадашњи ст. 2 - 6. постају ст. 3 - 7.

У глави III. НАМЕНА СРЕДСТАВА, у одељку 1. Информације, став 6. мења се и гласи:

„За спровођење услуга пружања и прикупљања информација опредељено је до 10.000,00 динара месечно за сваку АРРА у бруто износу. Укупан бруто годишњи буџет за ову врсту услуга износи 1.470.000,00 динара.”

У одељку 2. Обуке, ст. 8. и 9. мењају се и гласе:

„У периоду спровођења Програма, свака АРРА има обавезу да спроведе најмање 14 обука, од којих „Обука за почетнике у пословању” мора бити организована најмање четири пута. За спровођење наведених обука опредељена су средства у бруто износу на следећи начин:

1. једнодневна обука 30.000,00 динара;
2. дводневна обука 40.000,00 динара.

За спровођење обука опредељено је до 800.000,00 динара у бруто износу на годишњем нивоу за сваку АРРА. Укупан годишњи буџет за ову врсту услуга износи 12.800.000,00 динара бруто.”

Став 12. мења се и гласи:

„Уколико се, након подношења свих месечних извештаја, а закључно са извештајем за децембар месец, утврди да АРРА није испунила преузету обавезу извршења прописаног минимума (најмање најмање четири „Обука за почетнике у пословању” и најмање 14 обука у периоду спровођења Програма) АРРА ће бити у обавези да, од исплаћених средстава, уплати део Развојној агенцији и то кумулативно:

- по 30.000,00 динара за сваки месец кад нису одржане обуке,

- по 30.000,00 динара за сваку обуку која није одржана до укупног броја од 14 обукa у периоду спровођења Програма,

- за обавезни модул који није одржан, износ опредељен овим програмом за ту врсту обуке, без обзира на укупан број одржаних обука.”

У одељку 3. Саветодавне услуге, у ставу 1. тачка 4), тачка на крају замењује се тачком запетом. После тачке 4) додаје се тачка 5) која гласи:

„5) техничка помоћ у припреми пројеката за другу фазу подношења предлога приликом пријаве на Јавни позив за набавку опреме и пружање услуга предузетницима, микро и малим предузећима у оквиру Програма подршке Европске уније развоју општина - ЕУ ПРО.”

У ставу 3. алинеја четврта тачка на крају замењује се тачком запетом.

После алинеје четврте додаје се алинеја пета која гласи:

„ - из става 1. тачке 5) овог одељка од највише 4 сата. ”

Став 7. мења се и гласи:

„За саветодавне услуге опредељена су средства у бруто износу до 262.608,00 динара на годишњем нивоу за сваку АРРА. Укупан годишњи буџет за ову врсту услуге износи 4.201.728,00 динара у бруто износу.”

У одељку 4. Менторинг, став 8. мења се и гласи:

„Укупан годишњи буџет за менторинг износи 6.000.000,00 динара у бруто износу.”

У одељку 5. Промоција, став 8. мења се и гласи:

„За услуге промоције опредељена су средства у бруто износу до 15.000,00 динара месечно. Укупан годишњи буџет за промотивне активности износи 2.190.000,00 динара у бруто износу.”

У одељку 6. Теренска контрола у оквиру: Програма подстицања развоја предузетништва кроз финансијску подршку за почетнике у пословању, Програмa подстицања развоја предузетништва кроз развојне пројекте и Програма подстицања развоја предузетништва кроз подршку инвестицијама које Министарство спроводи са Фондом за развој, ст. 3-5. мењају се и гласе:

„Укупан годишњи буџет за активности теренске контроле у оквиру Програма подстицања развоја предузетништва кроз финансијску подршку за почетнике у пословању износи 1.600.000,00 динара у бруто износу.

Укупан годишњи буџет за активности теренске контроле у оквиру Програмa подстицања развоја предузетништва кроз развојне пројекте износи 665.000,00 динара у бруто износу.

Укупан годишњи буџет за активности теренске контроле у оквиру Програма подстицања развоја предузетништва кроз подршку инвестицијама износи 665.000,00 динара у бруто износу.”

У глави IV. НАЧИН КОРИШЋЕЊА СРЕДСТАВА, став 2. мења се и гласи: „Средства опредељена буџетом за спровођење стандардизованог сета услуга износе 29.758.741,62 динара, од чега је износ од 167.013,62 динара намењен Развојној агенцији и искористиће се за покривање трошкова контроле и надзора спровођења Програма, услуге платног промета, као и за друге намене потребне за реализацију циљева Програма.”

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-6346/2018

У Београду, 6. јула 2018. године

В Л А Д А

ПРЕДСЕДНИК

Ана Брнабић,с.р.